Zhantas/Cleaned-Uzbek_Wikipedia huggingface dataset:
The Alphabet of Manliness

„The Alphabet of Manliness“ („Erkaklilik alifbosi“) — amerikalik qiziqchi Maddox (taxallusi; asl ismi George Ouzounian) qalamiga mansub kitob. Ilk bor 2006-yil New York shahrida „Kensington Books“ (oʻsha davrda „Citadel Press“) nashriyoti tomonidan chop etilgan. 2009- hamda 2011-yillarda qayta nashr qilingan. 2009-yilgi nashr uzunroq boʻlib, unga muqaddima, „Erkaklilik sonlari“ haqida qoʻshimcha 36 sahifa hamda sakkizta rangli rasm kiritilgan. Buyuk Britaniyada chop etilgan nashrdan esa kitobning ayrim gaplari olib tashlangan.

Kitob „The New York Times“ gazetasining bestsellerlar roʻyxatida „Maslahatlar, qoʻllanmalar va boshqalar“ turkumida ikkinchi oʻringacha koʻtarilgan.

„The Alphabet of Manliness“ 26 boʻlimga boʻlingan boʻlib, ularning har biri ingliz tili alifbosidagi 26 harfiga mos keladi. Muallif asarni oʻziga bagʻishlagan: asar boshida „Umrim sevgisi, ruhiy hamkorim va dunyodagi eng buyuk odam: oʻzimga bagʻishlayman“, deb yozilgan.

 Boʻlimlari 

 A - Ass-Kicking
 B - Boner
 C - Copping a Feel
 D - Dump, Taking a
 E - Enlightenment
 F - Female Wrestling
 G - Gas
 H - Hot Sauce
 I - Irate
 J - Jerky, Beef
 K - Knockers
 L - Lumberjack
 M - Metal
 N - Norris, Chuck
 O - Obedience
 P - Pirates
 Q - Quickies
 R - Road Rage
 S - Sneaking a Peek
 T - Taunting
 U - Urinal Etiquette
 V - Violence
 W - Winner
 X - XXX
 Y - Yelling
 Z - Zombies

 Musavvirlar 
 Bryan Douglas
 Justina Fader
 Louis Fernet-Leclair
 Jim Moore
 John Petersen
 Thomas Pollock Jr.
 Leah Tiscione
 Angelo Vildasol

 

 
 Rasmiy sayt 

Turkum:Hajviya kitoblar
Muzrob Ikromov

Ikromov Muzraf Muborakxojiyevich ( 1973-yil 14-sentabrda Toshkent shahrida tug‘ilgan) — oʻzbek huqushunosi, davlat arbobi. 2015—2017-yillarda Oʻzbekiston Respublikasi Adliya vaziri, 2017—2019-yillarda Oʻzbekiston Hisob palatasi raisi. 2020-yildan buyon Oʻzbekiston Respublikasi Adliya vazirining oʻrinbosari.

 Hayoti 
1973-yil 14-sentyabrda Toshkent shahrida tugʻilgan. Maʼlumoti — oliy, mutaxassizligi huquqshunos. 1995-yilda Toshkent davlat yuridik institutini, 2007-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasini tugatgan.

Mehnat faoliyatini 1995 yili Adliya vazirligi iqtisodiy islohot bo‘yicha qonunchilik va me'yoriy hujjatlar loyihalarini tayyorlash hamda huquqiy ekspertiza qilish boshqarmasi katta maslahatchisi vazifasidan boshlagan. Keyinchalik mazkur boshqarmaning bosh maslahatchisi lavozimida faoliyat yuritgan.

1997-2003-yillarda Oʻzbekiston Respublikasi Adliya vazirligi idoraviy meʼyoriy hujjatlarni davlat roʻyxatidan oʻtkazish boshqarmasi boʻlim boshligʻi, boshqarma boshligʻi, 2003-2008-yillarda Oʻzbekiston Respublikasi Adliya vazirligi qonunchilik Bosh boshqarmasi boshligʻi adliya vazirligi huzuridagi Huquqiy axborot bilan taʼminlash markazining rahbari, 2008-2012-yillarda Oʻzbekiston Respublikasi Vazirlar Mahkamasi Huquqiy ekspertiza va xalqaro shartnomalar boshqarmasi boʻlim mudiri, 2012-2013-yillarda Oʻzbekiston Respublikasi Prezidenti Devoni Oliy Majlis, siyosiy va jamoat tashkilotlari bilan hamkorlik qilish xizmatining Oʻzbekiston Respublikasining Oliy Majlisi Qonunchilik palatasi va Senati bilan hamkorlik qilish masalalari boʻyicha shoʻba mudiri, 2013-2015-yillarda Oʻzbekiston Respublikasi Adliya vazirining birinchi oʻrinbosari, 2015-2017-yillarda Oʻzbekiston Respublikasi Adliya vaziri, 2017-2019-yillarda Oʻzbekiston Respublikasi Hisob palatasi raisi, 2019-2020-yillarda Qashqadaryo viloyat adliya boshqarmasi boshligʻi lavozimlarida faoliyat yuritgan.

Oʻzbekiston Respublikasi Prezidentining 2020-yil 25-maydagi PQ-4727-son qarori bilan M. Ikramov Oʻzbekiston Respublikasi adliya vazirining oʻrinbosari etib tayinlangan.

 Mukofotlari 
M. Ikramov 2007-yilda “Shuhrat” medali hamda 2014-yilda “Oʻzbekiston Respublikasida xizmat koʻrsatgan yurist” Faxriy unvoni bilan mukofotlangan.

 

Turkum:Oʻzbekiston yetakchilari
Sirli hodisalar va moʻjizalar

„Sirli hodisalar va moʻjizalar“ — rus olimi va bibliografi Nikolay Rubakin qalamiga mansub ommabop fan boʻyicha kitob. Ilk bor 1909-yil Sankt Peterburg shahrida chop etilgan. Bir necha marta qayta nashr qilingan, bir necha tilga, jumladan, oʻzbek tiliga tarjima qilingan. Oʻzbekcha nashr 1967-yil Toshkent shahrida „Oʻzbekiston“ nashriyotida chop etilgan.

Asarda muallif din va xurofotni tanqid qiladi, dindorlar va xurofotchilar moʻjiza deb baholovchi hodisalarni ilmiy jihatdan tushuntirib beradi. Rubakin kitobda diniy moʻjizalarni ilmiy yondashuv bilan tahlil qilgani taqvodorlar tomonidan keskin tanqidga uchragan.

 

 
 „Sirli hodisalar va moʻjizalar“ 

Turkum:Ilmiy-ommabop kitoblar
Maqol va idiomalar tarjimasi

„Maqol va idiomalar tarjimasi“, toʻliq nomi „Maqol va idiomalar tarjimasi: Rus tilidan oʻzbekchaga maqol, matal va idiomalarni tarjima qilish masalasiga doir“ — oʻzbek tilshunosi Gʻaybulla Salomov qalamiga mansub tarjimashunoslik boʻyicha kitob. 1961-yil Toshkent shahrida Oʻzbekiston SSR Fanlar akademiyasida chop etilgan. „Maqol va idiomalar tarjimasi“ Salomovning tarjimonlar, oʻqituvchilar va talabalar orasida keng qoʻllaniladigan asarlaridan biridir.

Asar rus tilidan oʻzbek tiliga maqol, matal va idiomalarni tarjima qilish masalasiga bagʻishlangan. Unda ayrim frazeologik iboralar ularning ozarbayjon, qozoq, tatar va boshqa tillarga qilingan tarjimalari bilan solishtirilgan hamda bunday koʻchma maʼnoli birikmalarning shu tillardagi muqobillari qiyos qilingan.

 

 
 „Maqol va idiomalar tarjimasi“ Ziyouz saytida

Turkum:Tilshunoslik boʻyicha kitoblar
Anvar Chingizoʻgʻli

thumb|Anvar Chingizoʻgʻli
Anvar Chingizugli (1962.10.05.) — Ozarbayjon yozuvchisi, tarixchi va jurnalist.

Baku universitetini tugatgan (1990). 1993-yildan "Az.TV" jur.ida ishlagan. Ozarbayjon teleradiokomitetida katta muxarrir, rais urinbosari.

Chingizuglining ilmiy faoliyati Ozarbayjon, Eron va unga qoʻshni Yaqin va Oʻrta Sharq davlatlari tarixi hamda madaniyati masalalariga bagʻishlangan."Araz" gaz.da muharrir (1990—93), "Az.TV"da jurnalist (1994-yildan).

Darslik va qoʻllanmalar yozgan ("Qorabogʻ xonligi", 2008; "Qoradagʻ xonligi", 2011; "Sarabʻ xonligi", 2013).

Turkiy, moʻgʻul va Erondagi boshqa xalqlar tarixi haqida yirik tadqiqotlar yaratgan. Аsаrlаri Ozarbayjon xаlқininq 18—19-asrlardaqi tarixi, Qorabog fоciаsi, turkiy tilli xalklarinq uzaro kardoşliqi xakida.

 

Turkum:Ozarbayjon tarixchilari
Turkum:Ozarbayjonlik yozuvchilar
Turkum:Ozarbayjon jurnalistlari
Turkum:Ozarbayjon gazeta muharrirlari
Turkum:1962-yilda tugʻilganlar
Turkum:10-mayda tugʻilganlar
Accidental Occidental

„Accidental Occidental“, toʻliq nomi: „Accidental Occidental: Economics and Culture of Transition in Mitteleuropa, the Baltic and the Balkan Area“ — mojar iqtisodchisi va siyosatchisi Lajos Bokros qalamiga mansub markaziy rejalashtirish iqtisodidan bozor iqtisodiyotiga oʻtish boʻyicha kitob. 2013-yil Budapesht shahrida Markaziy Yevropa universiteti nashriyoti tomonidan chop etilgan. Asarda Bokros liberal qarashlarni ilgari surilgan.

Asarda oʻtishning toʻqqiz elementi, xususan, biznes sektorini liberallashtirish, makroiqtisodiy stabillashtirish, xususiylashtirish, moliyaviy sektor, shirkatlarni islohot qilish, moliyaviy sektorlarni boshqarishni oʻzgartirish, davlat finansini boshqarish, shahar/hududiy hukumatlar hamda yuridik islohotlar koʻrib chiqilgan.

 Boʻlimlari 
 Kommunizm yigirmanchi asrdagi iqtisodiy va ijtimoiy tuzum sifatida
 Markzaiy hamda Sharqiy Yevropada bozor va demokratiyaga oʻtish
 Yigirma birinchi asrga oʻtish

 Taqrizi 
Sasseks universiteti xodimi Alan Mayhew kitobga yozgan taqrizida uni oʻtish iqtisodiyoti boʻyicha adabiyotga yaxshi qoʻshimcha deya ijobiy baholadi. Ayni damda, muhim tushuncha va maʼlumotlar kitobning asosiy qismi emas, izohlardan oʻrin olganini tanqid qildi. Aberystwyth universiteti xodimi Ira Bliatka esa muallif ochiqchasiga Gʻarbiy kapitalizm va qadriyatlarni yoqlab, kolonialist argumentlarni ilgari surgani asarning asosiy kamchiligi ekanligini taʼkidladi. Shuningdek, asarda tarixiy hodisalar va maslahatlar qorishib ketganini tanqid qildi. 

 

 
 „Accidental Occidental“ Markaziy Yevropa universiteti nashriyoti saytida 

Turkum:Iqtisod boʻyicha kitoblar
Learn to Play the Guitar

„Learn to Play the Guitar“ , toʻliq nomi: „Learn to Play the Guitar: A Step-By-Step Guide“ („Gitara chalishni oʻrganing: Qadamma-qadam qoʻllanma“) — britan musiqachi Nick Freeth qalamiga mansub gitara chalishni oʻrgatuvchi qoʻllanma. Ilk bor 2004-yil Bath shahrida „Parragon“ nashriyoti tomonidan chop etilgan. Bir necha marta qayta nashr qilingan, ispan, olmon, polyak tillariga tarjima qilingan. Kitobning ayrim nashrlari kitob va DVD diskdan iborat toʻplamdir. Asar gitara chalishni noldan boshlaganlar uchun moʻljallangan.

Turkum:Gitara chalish boʻyicha kitoblar
Global raqobatbardoshlik indeksi

thumb|350px|2008—2009-yillardagi eng kuchli raqobatbardoshlik kuzatilgan davlatlar. Yashil – yuqori, qizil – past, kulrang – maʼlumot yoʻq.
Global raqobatbardoshlik indeksi – Xalqaro iqtisodiy forumning mamlakatlar boʻyicha raqobatbardoshlik darajasi hisobotidir.

Birinchi hisobot 1979-yilda nashr etilgan. 2004-yildan beri Global raqobatbardoshlik hisoboti mamlakatlarni Global raqobatbardoshlik indeksi asosida tartiblaydi. Raqobatbardoshlik indeksi mamlakatlarning oʻz fuqarolari uchun yuqori darajadagi farovonlikni taʼminlash qobiliyatini baholaydi. Bu, birinchi navbatda, mamlakat oʻz resurslaridan qanchalik samarali foydalanishiga bogʻliq. , erkin bozor sharoitida turmush darajasini saqlab qolish uchun, qoida tariqasida, mehnat unumdorligi va tovarlar/xizmatlar sifatini doimiy ravishda oshirish zarur.

Hisobotda raqobatbardoshlikning oʻn ikkita ustuni mavjud. Bular: muassasalar, Tegishli infratuzilma, Barqaror makroiqtisodiy asos, Yaxshi sogʻliqni saqlash va boshlangʻich taʼlim tizimi, Oliy taʼlim va malaka oshirish, Samarali tovar bozorlari, Samarali mehnat bozorlari, Rivojlangan moliyaviy bozorlar, Mavjud texnologiyalardan foydalanish qobiliyati, Bozor hajmi (ham ichki, ham xalqaro), Eng murakkab ishlab chiqarish jarayonlaridan foydalangan holda yangi va turli xil tovarlarni ishlab chiqarish, Innovatsiyalar.

 2017–2018-yillardagi reyting 
2017–2018-yillarda kuzatilgan raqobatbardoshlik reytingi.

 2013—2014 yillardagi hisobot 
2013—2014 yillardagi eng kuchli 30ta davlatGlobal Competitiveness Report | Global Competitiveness Reporthttp://www3.weforum.org/docs/GCR2013-14/GCR_Rankings_2013-14.pdf:
 5.67 (—)
 5.61 (—)
 5.54 (—)
 5.54 (+2)
 5.48 (+2)
 5.48 (−2)
 5.47 (+2)
 5.42 (−3)
 5.40 (+1)
 5.37 (−2)
 5.33 (+4)
 5.29 (+1)
 5.24 (−2)
 5.20 (—)
 5.18 (−3)
 5.15 (—)
 5.13 (—)
 5.11 (+5)
 5.11 (+5)
 5.10 (−2)
 5.09 (−1)
 5.09 (—)
 5.05 (−2)
 5.03 (+1)
 5.01 (−6)
 4.95 (+2)
 4.94 (−1)
 4.92 (−1)
 4.84 (—)
 4.67 (+1)

 

 
 Forum

Turkum:Iqtisodiyot
The Daily Drucker

„The Daily Drucker“, toʻliq nomi „The Daily Drucker: 366 Days of Insight and Motivation for Getting the Right Things Done“ („Kundalik Drucker: Kerakli ishlarni barajarish uchun 366 kunga tatigulik maslahat va motivatsiya“) — menejment gurusi Peter Drucker qalamiga mansub kitob. Ilk bor 2004-yil New York shahrida „HarperCollins Publishers“ nashriyoti tomonidan chop etilgan. Muallif vafotidan keyin chop etilgan ushbu asarni nashrga Joseph A. Maciariello tayyorlagan. Kitob kirish soʻzini Jim Collins yozgan.

Kitobda muallif umri davomida yozgan asarlaridan olingan parchalar yilning har bir kuniga mos keladigan boʻlimlarga boʻlingan holda berilgan. Har kun uchun ajratilgan sahifa Druckerdan iqtibos, bir-ikki paragrafdan matn hamda berilgan maslahatni amalda qoʻllash boʻyicha tavsiyani oʻz ichiga oladi. Berilgan maslahatlar vaqtni tejash, menejment, innovatsiya, kishilar bilan muomala qilish va boshqa shunga oʻxshash mavzularga bagʻishlangan. Asar bir necha marta qayta nashr qilingan, bir necha tilga, jumladan, turk, ispan, arab, indonez, litva, vengr, tay, xitoy tillariga tarjima qilingan. Alan Cattell kitob haqida yozgan taqrizida kitob formati oʻzgacha ekanligini va oʻquvchini fikrlashga undashini olqishladi, ammo bir marta oʻqigandan keyin unga qaytishi ehtimoli ozligini taʼkidladi. 

 

Turkum:Menejment boʻyicha kitoblar
Shaytanat (teleserial)

Shaytanat — Tohir Malik qalamiga mansub „Shaytanat“ asari asosida 1998-yilda suratga olingan kriminal teleserial. „Shaytanat“ — Oʻzbekistondagi eng mashhur teleserial hisoblanadi. 1999-yilgi namoyishdan soʻng uning televideniyedagi namoyishiga hech qanday asossiz taqiq qoʻyilgan edi. 2018-yilda ushbu taqiq olib tashlanishi aytilganMashhur teleserial ekranlarga qaytmoqda. 2020-yil 23-martdan boshlab Zoʻr TV telekanalida namoyish qilindi. Serial 20 qismdan iborat boʻlib, uning yakunlovchi 21-qismi haligacha suratga olinmaganYodgor Saʼdiev „Shaytanat“ning yakuniy qismi nega namoyish etilmaganiga izoh berdi.

 Tafsilotlar 
Mashhur qoʻshiqchi Elchin oʻz xotinini qasddan oʻldirganlikda ayblanib, koʻp yillarga qamalib ketadi. Gap shundaki, u gʻirt mast holda qimor oʻynab, hamma narsasini yutqazib qoʻyadi. Yutib chiqish umidida xotinini ham qimorga tikib yuboradi. Oxir-oqibat yutqazib qoʻygan Elchin nima boʻlayotganini anglamay, mastlik taʼsirida uxlab qoladi. Oʻziga kelgach xotinini oʻlik holda topadi. Bu qotillik mashhur jinoiy toʻda yetakchisi Asadbekning odamlari tomonidan sodir etilganini tushunib yetadi. Endilikda Elchinnning maqsadi — Asadbekdan qasos olishdan iborat.

 Rollarda 

 Mukofotlari 
2000-yil Moskvadagi „Jamiyat va qonuniylik“ kinofestivali sovrindori boʻlgan.

 

Turkum:1998-yil filmlari
Turkum:Oʻzbekiston filmlari
Tarixi muluki Ajam

„Tarixi muluki Ajam“ — Alisher Navoiyning Eron shohlari xronikasi bayon qilingan qisqa jildli kitobi.

 
„Tarixi muluki Ajam“ Ziyouz saytida

Turkum:Alisher Navoiy asarlari
Ilhom Neʼmatov

Neʼmatov Ilhomjon Toʻychiyevich (1952-yil, Namangan, OʻzSSR, SSRI) — Oʻzbekistonlik diplomat, MDH bosh kotibining o‘rinbosari. Turli yillarda bir nechta davlatlarda Oʻzbekistonning elchisi sifatida faoliyat yuritgan.

 Biografiyasi 
1952-yil 1-mayda Namangan viloyatida tugʻilgan.

1973-yili Fargʻona politexnika institutini tamomlagan. Ingliz, rus va nemis tillarini biladi. 

1992-yili SSSR TIV Diplomatik akademiyasini tamomladi. Iqtisod fanlari nomzodi ilmiy darajasiga ega.

1973-1974 — Qurolli Kuchlar safida xizmat.

1975-1989 — Namangan viloyatining qurilish tashkilotlari, partiya va jamoatchilik organlarida rahbar lavozimlarida ishladi.

1989-1992 — SSSR (Rossiya) Tashqi ishlar vazirligi diplomatik akademiyasi tinglovchisi.

1992-1993 — Konsullik boshqarmasida boʻlim boshligʻi, Ishlar boshqarmasi boshligʻi.

1993-1995 — Oʻzbekiston Respublikasining Germaniyadagi elchixonasi 1-kotibi, maslahatchi-vakili.

1995-1996 — Oʻzbekiston Respublikasi Tashqi ishlar vazirligi Konsullik boshqarmasi boshligʻi oʻrinbosari.

1996-1997 — Oʻzbekiston Respublikasi prezidenti huzuridagi Milliy xavfsizlik kengashi bosh konsultanti.

1997-1999 — Oʻzbekiston Respublikasining Hindistondagi favqulodda va muxtor elchisi.

1999-2008 — Oʻzbekiston Respublikasi Tashqi ishlar vazirining maslahatchisi, oʻrinbosari, birinchi oʻrinbosari, Oʻzbekiston Respublikasining ShHTdagi milliy koordinatori.

2008-2010 — Oʻzbekiston Respublikasining Rossiya Federatsiyasidagi favqulodda va muxtor elchisi.

2010-2013 — Oʻzbekiston Respublikasining AQShdagi favqulodda va muxtor elchisi.

2010-2013 — Oʻzbekiston Respublikasining qarorgohi Vashingtonda joylashgan Braziliya va Kanadadagi Favqulodda va Muxtor Elchisi.

2013-2014 — Oʻzbekiston Respublikasi Tashqi ishlar vazirligining alohida topshiriqlar boʻyicha elchisi.

2014-2016 — „GM Uzbekistan“ AJ Bosh direktori maslahatchisi.

2016-2018 — Oʻzbekiston Respublikasi Tashqi ishlar vazirligining alohida topshiriqlar boʻyicha elchisi.

2018-2020 — Oʻzbekiston Respublikasi tashqi ishlar vazirining birinchi oʻrinbosari.

2020-2021 — Oʻzbekiston Respublikasi tashqi ishlar vazirining oʻrinbosari.

2021-yildan — MDH ijro qoʻmitasi raisining oʻrinbosarihttps://www.gazeta.uz/ru/2020/12/19/cis/

Favqulodda va muxtor elchi diplomatik martabasiga ega.

 Mukofotlari 

Doʻstlik ordeni hamda Rossiyaning Doʻstlik ordeni bilan taqdirlangan.

 

Turkum:Oʻzbekiston yetakchilari
Turkum:Oʻzbekistonning Hindistondagi elchilari
Turkum:Oʻzbekistonning Rossiyadagi elchilari
Turkum:Oʻzbekistonning AQShdagi elchilari
Turkum:Oʻzbekistonning Kanadadagi elchilari
Turkum:Oʻzbekistonning Braziliyadagi elchilari
Tabiiy yoʻldosh

thumb|Marsning Fobos va Deymos yoʻldoshlari
Tabiiy yoʻldosh — gravitatsiya taʻsirida koinotda biron-bir jism atrofida aniq traektoriyada aylanuvchi fazoviy jism.Yoʻldoshlar haqida(rus.)
Forbes

thumb|New York, Beshinchi avenyudagi „Forbes“ nashriyoti
Forbes — amerikaning biznes nashri. Ikki haftada bir nashr etiladigan jurnal maqolalari, asosan, moliya, sanoat, sarmoya va marketing kabi mavzularda boʻladi. Forbes, shuningdek, texnologiya, ilm-fan, siyosat va huquq kabi mavzularda ham yozadi. Bosh ofisi Nyu-Jersi (AQSh) da joylashgan. Asosiy raqobatchilari Fortune hamda Bloomberg Businessweek nashrlari sanaladi.

Jurnal oʻzining roʻyxatlari va reytinglari bilan mashhur. Jumladan, dunyoning eng boy odamlari, Amerikaning eng boy odamlari, jahonning top kompaniyalari, 30 yoshgacha boʻlgan 30 milliarder va boshqalar. Forbes jurnalining shiori „Dunyoni oʻzgartir“ deb ataladi. Uning asoschisi va bosh muharriri Steve Forbes sanaladi. Jurnal 2014-yilda Hong Kongning Integrated Whale Media Investments investitsiya guruhiga sotiladi.

Hozirgi kunga kelib Forbes nashri eng ishonchli biznes nashri hisoblanadi.

Turkum:Jurnallar
Shimoliy Afrika

thumb|BMT boʻyicha toʻq-yashildagi Shimoliy Afrika va och-yashil – geografik mintaqa
Shimoliy Afrika (qobil. Tafriqt ugafa) – Katta joyi Sahroi Kabirda joylashgan, Afrika shimolidagi Kichik mintaqa. Umumiy maydoni 10 mln km². Yirik shaharlari: Niamey, Nuakshot, Jazoir, Tripoli, Xartum,Qohira, Iskandariya, Kasablanka, .

thumb|alt=afrika|Shimoliy afrika

Mintaqaning chegaralari uchun eng keng tarqalgan taʼrif Jazoir, Misr, Liviya, Marokash, Tunis va Gʻarbiy Sahroi, Marokash va qisman tan olingan Sahroi Arab Demokratik Respublikasi oʻrtasidagi bahsli hududni oʻz ichiga oladi.  Birlashgan Millatlar Tashkilotining taʼrifi Sudan kabi barcha bu mamlakatlarni oʻz ichiga oladi.  Afrika Ittifoqi mintaqani xuddi shunday belgilaydi, faqat Sudanni hisobga olmaganda BMTdan farq qiladi.  Sahroi Kabirning janubidagi Sahelni Shimoliy Afrikaning janubiy chegarasi deb hisoblash mumkin. Shimoliy Afrikaga Ispaniyaning Seuta va Melilla shaharlari va plazas de soberania kiradi.  Bu, shuningdek, Malta, shuningdek, Afrikaga yaqinroq yoki yaqinroq boʻlgan Gibraltar, Lampeduza va Lampione, Azor va Madeyra va Kanar orollari kabi boshqa Britaniya, Italiya, Portugaliya va Ispaniya hududlarini ham oʻz ichiga olishi mumkin.  Evropadan koʻra qitʼa.

Shimoli-gʻarbiy Afrikada tarixning boshidan beri berberlar yashab kelgan, Shimoliy Afrikaning sharqiy qismi esa misrliklarning vatani boʻlgan.9  VII-VIII asrlarda Arabiston yarim orolidan kelgan arablar musulmonlarning dastlabki istilolari davrida mintaqa boʻylab tarqaldi.  Arablarning Magʻribga koʻchishi darhol boshlandi va Shimoliy Afrikaning demografik koʻlamini arablar foydasiga oʻzgartirdi.  Koʻpchilik berberlar va misrliklar hammasi emas, asta-sekin arab-islom madaniyatiga qoʻshilishdi.  Arablashtirish va islomlashtirish jarayonlari oʻshandan beri Shimoliy Afrikaning madaniy landshaftini belgilab berdi.

Shimoliy Afrika mamlakatlari oʻzlarining genetik, etnik, madaniy va lingvistik oʻziga xosligi va taʼsirining katta miqdorini Yaqin Sharq bilan baham koʻradilar, bu jarayon Neolit inqilobi bilan boshlangan.  Miloddan avvalgi 10 000 yil va suloladan oldingi Misr.  Shimoliy Afrika davlatlari ham arab dunyosining asosiy qismidir.  Shimoliy Afrikada islomning taʼsiri sezilarli boʻlib, mintaqa musulmon dunyosining asosiy qismi hisoblanadi.  Shimoliy Afrika Yaqin Sharq-Shimoliy Afrika mintaqasini shakllantirish uchun geosiyosat sohasida Yaqin Sharq bilan bogʻlangan.

 Shimoliy Afrika davlatlari 
DavlatGuruhlash usuliPoytaxtBMT ma'lumotlariga ko'raMarkaziy razvedka boshqarmasiSGNZS ma'lumotlariga ko'raOKSM ma'lumotlariga ko'raJazoirShimoliy-Sharqiy AfrikaQohiraЧастично-признанное государствоShimoliy-Sharqiy AfrikaAayyunTarobulus al-GʻarbShimoliy-Sharqiy AfrikaRabotShimoliy-Sharqiy AfrikaXartumTunisSharqiy AfrikaSharqiy Afrikan/st.Juba
Boriq Shafiiy

Boriq Shafiiy (1932, Kobul — 2017, Germaniya) — afgʻonistonlik fors - dariy adabiyotining yirik vakili, davlat arbobi hamda shoir va yozuvchisi.

 

 

Turkum:1932-yilda tugʻilganlar
Turkum:11-fevralda vafot etganlar
Turkum:2017-yilda vafot etganlar
Turkum:Alifbo boʻyicha shoirlar
Turkum:Alifbo boʻyicha yozuvchilar
Amy Sedaris

thumb|Sedaris, 2010
Turkum:Amerikalik televideniye aktrisalari
Turkum:Amerikalik aktrisalar
Turkum:Amerikalik ovoz aktrisalari
Turkum:Yashayotgan insonlar
Amy Louise Sedaris (1961-yili Endicottda tugʻilgan) — amerikalik aktyor, qiziqchi va musiqachi.

 Filmografiyasi 
YilNomiRolIzoh1997Bad Bosses Go to HellTrendy BossCommandmentsScholar1998Wheels of FuryPepper MillsShort filmSix Days, Seven NightsRobin's Secretary2001Jump TomorrowOther Student in Class2002Maid in ManhattanRachel Hoffberg2003School of RockMrs. HaynishElfDeb2004NeuroticaReneeMy Baby's DaddyAnnabelle2005Strangers with CandyJerri BlankAlso writerBewitchedGladys KravitzRomance & CigarettesFrancesStayToniChicken LittleFoxy Loxy (voice) A green check mark indicates that a role has been confirmed using a screenshot (or collage of screenshots) of a title's list of voice actors and their respective characters found in its credits or other reliable sources of information.2006Full Grown MenTrinaI Want Someone to Eat Cheese WithMs. Clark2007Snow AngelsBarb PetiteDedicationCassidy's MomShrek the ThirdCinderella (voice)Puberty: The MoviePaulie the Penis (voice)2009Space BuddiesGravity (voice)Direct-to-videoDance FlickMs. CameltoéJennifer's BodyToni LesnickiTanner HallMrs. MiddlewoodOld DogsCondo Woman2010Beware the GonzoDiane GilmanThe Best and the BrightestSue Lemon2011Puss in BootsJill (voice)2013Super BuddiesBetty (voice)Direct-to-video2014Ping Pong SummerAunt PeggyOshpaz yoʻlga chiqdiJenHitsCrystalGoodbye to All ThatHolly2016My Life as a CourgetteAunt Ida (voice)English dubGhost TeamVictoria2017The Parable of the Disappearing ReclinerDonnaShort filmHandsomeLieutenant TuckerObservatory BluesFernando's WifeShort film2019The Lion KingGuineafowl (voice)2020Save Yourselves!Jack's Mom (voice)2021The Boss Baby: Family BusinessTina Templeton (voice)2022Clerks IIIDoctor Ladenheim2023Theater CampJoanSomebody I Used to KnowDeedeeGhostedMomApple TV+ Original Movie2024No Time to Spy: A Loud House MovieFifi Dufus (voice)2025The Smurfs MovieTBA
Economic Sanctions Reconsidered

„Economic Sanctions Reconsidered“ („Iqtisodiy sanksiyalarga qayta nazar“), birinchi va ikkinchi nashrlar „Economic Sanctions Reconsidered: History and Current Policy“ („Iqtisodiy sanksiyalarga qayta nazar: Tarix va hozirgi siyosat“) deb nomlanadi — amerikalik iqtisodchilar Gary Clyde Hufbauer, Jeffrey J. Schott, Kimberly Ann Elliott hamda Barbara Oegg qalamiga mansub iqtisodiy sanksiyalar boʻyicha kitob. Ilk bor 1984-yil Washington shahrida Xalqaro iqtisod institutida chop etilgan. 1990-yil ikkinchi nashri, 1999-yil uchinchi nashri chop etilgan. Har bir nashrning oʻzi bir necha marta chop etilgan.

 Nashrlari 
 Birinchi nashr 
Kitobning birinchi nashri „Economic Sanctions Reconsidered: History and Current Policy“ („Iqtisodiy sanksiyalarga qayta nazar: Tarix va hozirgi siyosat“) deb nomlanadi. Mazkur nashr 1984-yil Washington shahrida Xalqaro iqtisod institutida chop etilgan. Ilk nashrni Gary Clyde Hufbauer, Jeffrey J. Schott hamda Kimberly Ann Elliott yozgan. Ushbu nashr 1985-yil qayta chop etilgan.

 Ikkinchi nashr 
Kitobning ikkinchi nashri ham „Economic Sanctions Reconsidered: History and Current Policy“ („Iqtisodiy sanksiyalarga qayta nazar: Tarix va hozirgi siyosat“) deb nomlanadi. Mazkur nashr 1990-yil Washington shahrida Xalqaro iqtisod institutida chop etilgan. Mazkur nashrni Gary Clyde Hufbauer, Jeffrey J. Schott hamda Kimberly Ann Elliott yozgan. Ushbu nashr 1991-, 1993-yillarda qayta chop etilgan.

 Uchinchi nashr 
Kitobning uchinchi nashri „Economic Sanctions Reconsidered“ („Iqtisodiy sanksiyalarga qayta nazar“) deb nomlanadi. Mazkur nashr 1999-yil Washington shahrida Xalqaro iqtisod institutida chop etilgan. Mazkur nashrni Gary Clyde Hufbauer, Jeffrey J. Schott hamda Kimberly Ann Elliott yozgan. Qayta ishlangan versiyalariga Barbara Oegg ham mualliflik qilgan. Ushbu nashr 2000-, 2001-, 2002-, 2006-, 2007- hamda 2009-yillarda qayta chop etilgan. Uchinchi nashrning ayrim versiyalari uchun statistik maʼlumotlar keltirilgan CD-ROM tayyorlangan.

 
 „Economic Sanctions Reconsidered“ Columbia universiteti nashriyoti saytida 

Turkum:Iqtisod boʻyicha kitoblar
Joan Cusack

thumb|Cusack, 2010
Joan Mary Cusack (talaffuzi: 1962-yili New York Cityda tugʻilgan) amerikalik aktyor, komik va musiqachidir.

Turkum:Amerikalik televideniye aktrisalari
Turkum:Amerikalik aktrisalar
Turkum:Amerikalik ovoz aktrisalari
Turkum:Yashayotgan insonlar
Chto nado znat do braka i v brake

„Chto nado znat do braka i v brake“ („Nikohgacha va nikohda nimalarni bilish kerak“) — Anatoliy Stankov qalamiga mansub jinsiy hayot boʻyicha kitob. Ilk bor 1971-yil Toshkent shahrida „Meditsina“ nashriyoti tomonidan chop etilgan. 1975- 1979-, 1981- hamda 1982- yillarda qayta nashr qilingan. 

Asarda jisniy gigiyena, oila, nikoh hamda jinsiy tarbiya masalalari koʻrib chiqilgan. Bundan tashqari, unda erkalar va ayollarning jinsiy aʼzolari, homiladorlik, genetika hamda irsiyat haqida soʻz yurtiladi. Turli kasalliklar va ularni davosi , jinsiy munosabatlar haqida ajoyib maslahatlar berilgan

 

 
 „Chto nado znat do braka i v brake“ 

Turkum:Jinsiy hayot boʻyicha kitoblar
Vera Farmiga

Vera Enn Farmiga (ingl. Vera Ann Farmiga; 1973-yilning 6-avgust kuni AQSh, Passeyk Nyu-Jersi, Kliftonda tavallud topgan) — asli kelib chiqishi ukrainalik boʻlgan amerikalik mashhur kino va televidenie aktrisasi, kinorejissyor hamda prodyusser.

 Hayoti 
Aktyorlik faoliyatini 1996-yilda "Qonun va tartib" filmidagi Lindsi Karson rolini oʻynab boshlagan. Veraga katta mashhurlikni "Beyts Moteli" teleserialidagi Norma Luiza Beyts roli olib kelgan. Ushbu teleserialda aktrisa rol oʻynashdan tashqari, unga prodyusserlik ham qilgan, shuningdek Vera 2013-yilda "Emmy" mukofotining "Dramatik serialdagi eng yaxshi ayol roli"ga nomzod sifatida koʻrsatilgan. 2014-yilda esa serialdagi roli uchun "Saturn" mukofotining "Eng yaxshi teleaktrisa" mukofotiga sazovor boʻlgan.

 Filmografiyasi 

 Return to Paradise (1998)
 Autumn in New York (2000)
 15 Minutes (2001)
 Dummy (2002)
 Down to the Bone (2004)
 The Manchurian Candidate (2004)
 Running Scared (2006)
 The Departed (2006)
 Never Forever (2007)
 The Boy in the Striped Pyjamas (2008)
 Orphan (2009)
 Up in the Air (2009)
 Henryʼs Crime (2010)
 Higher Ground (2011)
 Source Code (2011)
 Safe House (2012)
 The Conjuring (2013)
 At Middleton (2013)
 Closer to the Moon (2013)
 The Judge (2014)
 The Conjuring 2 (2016)
 Burn Your Maps (2016)
 Boundaries (2017)
 The Commuter (2017)

 

Turkum:Amerikalik aktrisalar
Turkum:Amerikalik televideniye aktrisalari
Turkum:Yashayotgan insonlar
Fred Willard

thumb|Willard, 2011
Frederick Charles "Fred" Willard (talaffuzi: 1939-yili Shaker Heightsda tugʻilgan - 2020) Amerikalik aktyor, komik va musiqachidir.

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:2020-yilda vafot etganlar
Kamasutra

„Kamasutra“ — Vatsyayana qalamiga mansub qadimiy hindu traktat. Asar kama, yaʼni sezgi, his-tuygʻu sohalari hamda shahvat mavzusiga bagʻishlangan. „Kamasutra“ sanskrit adabiyotidagi inson jinsiy hayoti haqidagi standart asar oʻlaroq baholanadi. „Kamasutra“ asari „Kamashastra“ nomi bilan maʼlum boʻlgan traktatlarning eng qadimiysi va eng mashhuridir.

Asarning bir boʻlimida jinsiy aloqa boʻyicha amaliy maslahatlar berilgan. „Kamasutra“ asosan proza janrida yozilgan, lekin unda sheʼriy misralar ham keltirilgan. „Kama“ hinduiylikda hayotning toʻrt maqsadidan biri boʻlib, „xohish“, jumladan, „shahvat“ maʼnolarini anglatadi. „Sutra“ soʻzi esa jismlarni ushlab turuvchi ip yoki tola maʼnosini anglatadi. Koʻchma maʼnoda esa hikmatli soʻz (yoki qator, qoida, formula) yoki hikmatli soʻzlarning spravochnik shaklidagi toʻplami maʼnosini beradi.

„Kamasutra“ jinsiy aloqa boʻyicha qoʻllanma. degan fikr keng tarqalganiga qaramasdan, asar oʻzini sevgi, oila hamda inson hayotining rohat bilan bogʻliq boshqa aspektlariga bagʻishlangan, yaxshi va xayrli yashashni oʻrgatuvchi qoʻllanma oʻlaroq taqdim etadi. „Kamasutra“ ayrim mamlakatlarda topqir jinsiy pozalar toʻplami oʻlaroq koʻriladi. Aslida esa asarning 20 foizi jinsiy aloqa pozalariga bagʻishlangan. Asarning aksar qismi muhabbat falsafasi va nazariyasi, insonda nima xohish keltirib chiqarishi, uni nima qoʻllab-quvvatlab turishi va qachon bunay istak yaxshi yoki yomon ekanligiga bagʻishlangan.

Tarixchilarga koʻra, „Kamasutra“ eramizdan avvalgi 400-yillar va eramizning 200-yillari oʻrtasida yozilgan. Britan tarixchisi John Keay „Kamasutra“ hozirgi shakliga 2-asrda keltirilgan, deb hisoblaydi. Asar dunyoning bir necha tiliga tarjima qilingan.

 

 

 „Kamasutra“ Gutenberg loyihasida 

Turkum:Jinsiy hayot boʻyicha kitoblar
Posobiye dlya izucheniya Pravil dorojnogo dvijeniya Kirgizskoy Respubliki

„Posobiye dlya izucheniya Pravil dorojnogo dvijeniya Kirgizskoy Respubliki“ — Qirgʻiz Respublikasi yoʻl harakati qoidalari boʻyicha M. Kalugin tuzgan qoʻllanma. UHQ boʻyicha Qirgʻizistonda eng keng tarqalgan qoʻllanma boʻlib, koʻplab taʼlim muassasalarining oʻquv dasga kiritilgan. Qoʻllanma ilk bor 2006-yil Bishkek shahrida „Biyiktik“ nashriyoti tomonidan chop etilgan. Bir necha marta qayta nashr qilingan.

Asar oʻquvchining mamlakat yoʻl harakati qoidalarini oʻrganishini osonlashtirishni koʻzlaydi. Unda qoidalar bilan birga DAN sinovlaridan oʻtishda qoʻl keluvchi 600 savol va uning javobi hamda haydovchilar uchun foydali maslahatlar ham berilgan.

 

Turkum:Yoʻl harakati qoidalari boʻyicha kitoblar
Don Knotts

thumb|Knotts, 1975
Jesse Donald "Don" Knotts (talaffuzi: 1924-yili Motgantownda tugʻilgan) amerikalik aktyor, komik va musiqachidir.

Turkum:Amerikalik erkak televideniye aktyorlari
Turkum:Amerikalik erkak aktyorlar
Turkum:Amerikalik erkak ovoz aktyorlari
The Next Great Globalization

„The Next Great Globalization“ , toʻliq nomi „The Next Great Globalization: How Disadvantaged Nations Can Harness Their Financial Systems to Get Rich“ — amerikalik iqtisodchi Frederic S. Mishkin yozgan iqtisodiy rivojlanish boʻyicha kitob. Ilk bor 2006-yil Prinston shahrida Prinston universiteti nashriyotida chop etilgan. 2008-yil qayta nashr qilingan.

Asarda globallashuvning ijobiy jihatlari hamda rivojlanmagan davlatlar boyish uchun xalqaro moliyaviy tizimdan qanday foydalanishi mumkinligi haqida soʻz yuritiladi. Xususan, kitobda xorijiy kapital hamda moliyaviy liberalizatsiyaning yaxshi tomonlari koʻrib chiqilgan. Asarda yozilishicha, samarali boshqarilgan moliyaviy globallashuv 19- hamda 20-asrlarda savdo va maʼlumot globallashuvi keltirib chiqargan ijobiy oʻzgarishlarga mutanosib rivojlanishga turtki boʻlishi mumkin. Umuman olganda, „The Next Great Globalization“ taqrizchilar tomonidan yaxshi baholandi, ammo unda Xalqaro valyuta fondi kabi tashkilotlar oshiqcha ijobiy tasvirlangani tanqid qilindi.

 

 
 „The Next Great Globalization“ Prinston universiteti nashriyot saytida 

Turkum:Iqtisod boʻyicha kitoblar
Differensial (maʼnolari)

Differensial qiydagilardan birini anglatishi mumkin:
 Differensial — matematikada funksiya orttirmasining argument orttirmasiga nisbatan bosh chiziqli qismi;
 Differensial (mexanizm) — bir valdan har xil tezlikda aylanadigan ikki valga yoki ikki valdan bir valga harakat uzatadigan, tishli gʻildiraklari boʻlgan mexanizm.
Differensial (mexanizm)

Differensial ( - farq, tafovut) — bir valdan har xil tezlikda aylanadigan ikki valga yoki ikki valdan bir valga harakat uzatadigan, tishli gʻildiraklari boʻlgan mexanizm.

Avtomobillar yoki boshqa transport mashinalari burilayotganda yetakchi gʻildiraklari har xil tezlikda aylanadi, chunki ulardan biri koʻproq, ikkinchisi kamroq yoʻl bosadi. Differensial ana shunga imkon beradi. Masalan, avtomobillardagi differensial yordamida dvigatel validan vodilo orqali satellitlarga (satellitlar oʻz oʻqi atrofida va mexanizm oʻqiga nisbatan aylanadi), satellitlardan mustaqil markaziy gʻildiraklardan har qaysisiga harakat uzatiladi. Metall kesish stanoklaridagi differensial yordamida kinematik zanjirlar rostlab turiladi. Differensial variatorlar, reduktorlar, muftalar va boshqa qurilmalarda ham boʻladi.
Oshskiye sobitiya: Na materialax KGB

„Oshskiye sobitiya“ , toʻliq nomi „Oshskiye sobitiya: Na materialax KGB“ — Talant Razaqov Oʻsh voqeasi haqida yozgan kitob. 1993-yil Bishkek shahrida „Renessans“ nashriyotida chop etilgan. Asar Qirgʻizistonda ayrim tarix boʻyicha oliy oʻquv yurtlari das uchun tavsiya qilingan safidan oʻrin olgan.

Asar matni ham qirgʻiz, ham rus tilida yozilgan. Muallif shaxsiy kuzatuvlari, guvohlar hikoyalari, mavjud faktlar hamda Qirgʻiziston Milliy xavfsizlik qoʻmitasi maʼlumotlariga tayanib, 1990-yil asosan Oʻsh va Oʻzgan shaharlarida qirgʻizlar bilan oʻzbeklar oʻrtasida boʻlib oʻtgan toʻqnashuvlarni tahlil qilgan. Kitob oxirida hodisa bilan bogʻliq hujjatlar ilova qilingan. Ulardan biri Jalolobod viloyati yashovchi oʻzbeklarning SSSR rahmbariyatiga murojaatidir.

 

Turkum:Mojarolar boʻyicha kitoblar
Turkum:Rus tilidagi kitoblar
Start-up Nation

„Start-up Nation“ („Startap xalq“), toʻliq nomi „Start-up Nation: The Story of Israel's Economic Miracle“ („Startap xalq: Isroilning iqtisodiy moʻjizasi hikoyasi“) — amerikalik iqtisodchilar Dan Senor hamda Paul Singer qalamiga mansub Isroil iqtisodi boʻyicha kitob. Ilk bor 2009-yil New York shahrida „Twelve“ nashriyoti tomonidan chop etilgan.

Asarda mualliflar Isroil iqtisodida topqirlik va innovatsiyaning tutgan oʻrni haqida hikoya qiladi. Xususan, ular nima uchun 60 yillik tarixgagina ega boʻlgan, tabiiy boyliklari boʻlmagan hamda asos solinganidan beri dushmanlar qurshovida qolib kelayotgan Isroilda Yaponiya, Hindiston, Janubiy Koreya, Kanada hamda Buyuk Britaniya kabi yirik va tinch mamlakatlardan ham koʻp startap shirkatga asos solinishini tushuntirib berishga urinadilar. Kitob „The New York Times“ hamda „The Wall Street Journal“ gazetalari bestsellerlari roʻyxatiga kirgan.

 
 Rasmiy sayt 

Turkum:Iqtisod boʻyicha kitoblar
Master the GRE

„Master the GRE“ shuningdek — GRE testiga tayyorlanish boʻyicha „Peterson's“ nashriyoti tomonidan chop etiladigan qoʻllanma. Ayrim nashrlari „Master the GRE CAT“ va „Master the GRE General Test“ deb nomlangan. Qoʻllanmaning ilk nashri 1990-yil chop etilgan. 2024-yilga qadar 26 marta qayta nashr qilingan. GRE testiga hozirlanadigan talabalar orasida keng qoʻllanadi.

Asarning turli nashrlariga turli shaxslar, jumladan, Thomas H. Martinson, Mark A. Stewart va Margaret Moranlar mualliflik qilgan. U olti boʻlimga boʻlingan boʻlib, ularda test haqida umumiy maʼlumot, bir diagnostik hamda uch mashq testi va testning „Analitik yozish“ , „Yozma fikrlash“ , „Matematik fikrlash“ boʻlimlari haqida maʼlumot berilgan.

 Nashrlari 
+NashrNomlanishiYilMuallif119902199131994419955199761998719998Master the GRE CAT 20012000Thomas H. Martinson9Master the GRE CAT 2002200110Master the GRE CAT 2003200211Master the GRE CAT 2004200312Master the GRE CAT 2005200413Master the GRE 2006200514Master the GRE CAT 2007200615Master the GRE 2008200716Master the GRE 20092008Mark Alan Stewart17Master the GRE 2010200918Master the GRE 2011201019Master the GRE 2012201120Master the GRE 2013201221Master the GRE 20142013Margaret Moran22Master the GRE 2015201423Master the GRE201524Master the GRE General Test 2018201725Master the GRE General Test 2019201826Master the GRE General Test 2020201927Master the GRE General Test2024

 

 
 „Master the GRE“ „Peterson's“ nashriyoti saytida 

Turkum:GRE boʻyicha kitoblar
2017-yilgi Qishki Osiyo oʻyinlari

Qishki Osiyo Oʻyinlari 2017 - VIII qishki Osiyo oʻyinlari. VIII qishki Osiyo oʻyinlari 19 – 26 fevral kunlari Yaponiyaning Sapporo va Obixiro shaharlarida boʻlib oʻtishi belgilangan. Aslida bu yilgi oʻyinlar 2015-yilda boʻlib oʻtishi kerak edi, ammo 2009-yili Osiyo Olimpiya Kengashi 2017-yilga koʻchirdi. 
thumb|220px|Logotip

Talabnoma
2011-yilda Sapporo shahri keyingi qishki oʻyinlarini oʻtkazish huquqiga ega boʻldi. Oldinga Qishki Osiyo oʻyinlari Olmaota va Ostona shahrilarida boʻlib oʻtgan. Sapporo sharida Qishki Osiyo oʻyinlari 3-marta oʻtkazilmoqda va Yaponiyaning oʻzida 4-marta

Oʻyinlar

Musobaqalarda ishtirokchilar sportning 11ta turi bo'yicha bellashadilar. Bular: xokkey, biatlon, kyorling, figurali uchish, short-trek, konkida yugurish, tog' chang'i sporti, chang'i poygasi, fristayl, snoubord va tramplindan sakrash sport dar. Obixiroda faqat konkida yugurish bo'yicha musobaqalar tashkil etilsa, boshqa barcha sport bo'yicha bahslar Sapporoda o'tkaziladi http://kun.uz/uz/news/2017/02/20/aponianing-sapporo-sarida-viii-kiski-osie-ujinlari-start-oldi.

Qatnashuvchi mamlakatlar
thumb|220px| 30ta Osiyo mamlakatlari qatnashgan. Avstraliya va Yangi Zelandiya xaritada belgilanmagan
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 link=Mustaqil Olimpiya qatnashuvchilari|border|23px

Medallar
OʻrinMamlakatOltinKumushBronzaJami1Yaponiya272126742Koreya Respublikasi161816503Xitoy12149354Qozogʻiston91112325Koreya Xalq Demokratik Respublikasi0011

 

Turkum:Osiyo oʻyinlari
Saydullo Abdullayev

Abdullayev Saydullo Parxodbekovich (1965-yil 17-mart, Namangan) — Oʻzbekiston banklari assotsiatsiyasi Bosh direktori (2005—2018), MDH Banklar uyushmasi kengash aʼzosi, Toshkent shahridagi Singapur menejmentni rivojlantirish instituti rektori (2007—2017).

 Biografiyasi 
1982—1983-yillarda Namangan shahar Xalq sudida sud majlisining kotibi vazifasida ishlagan.

1983—1985-yillar armiya safida xizmat qilgan.

1986-yilda Tver davlat universitetining iqtisodiyot fakultetiga oʻqishga kirgan va 1991-yilda universitetni muvaffaqiyatli tamomlagan.

1991—1992-yillarda Namangan vilоyati istiqbolni belgilash va statistika Bosh boshqarmasi Reja komissiyasi mutaxassisi,

1992—1993-yillarda Namangan viloyat hokimi huzuridagi istiqbolni belgilash va statistika bosh boshqarmasida mutaxassis, boʻlim boshligʻi vazifalarida ishlagan.

1993-yilning aprel oyidan 1994-yilning sentyabr oyigacha Tashqi iqtisodiy faoliyat Milliy banki Namangan viloyat boʻlimi boshqaruvchisi oʻrinbosari lavozimida ishlagan.

1994-yil sentyabr oyidan Aksiyadorlik tijorat banki „Gʻallabank“ Namangan viloyat filiali boshqaruvchisi lavozimida faoliyat yuritgan.

1996-yil oktyabrdan 1997-yil dekabr oyigacha Bank-mоliya akadеmiyasida tahsil olgan.

1997-yildan 1998-yilgacha Oʻzbekiston Respublikasi Markaziy banki Qimmatli qogʻozlar departamenti direktori,

1998—2000-yillarda Iqtisodiy tahlil departamenti direktori,

2000—2002-yillarda Tijorat banklariga litsenziyalar berish va ular faoliyatini tartibga solish departamenti direktori lavozimlarida ishlagan.

2002-yildan 2005-yilga qadar Oʻzbekiston banklari assotsiatsiyasi Bosh direktori oʻrinbosari, Bosh direktor vazifasini bajaruvchi.

2005-yildan 2018-yilgacha Bosh direktor lavozimida faoliyat yuritmoqdaBanklar assotsiatsiyasi.

2007-yildan 2017-yilgacha shuningdek, Toshkent shahridagi Singapur menejmentni rivojlantirish instituti rektori.

2018-yildan hozirgacha Oʻzbekiston Respublikasi Moliya vazirligi huzuridagi davlat sugʻurta nazorati inspeksiyasi direktori.

 

Turkum:Oʻzbekiston yetakchilari
Ergash Shoismatov

Shoismatov Ergash Rahmatullayevich (1951-yilda tugʻilgan) — Oʻzbekistonning Tojikistondagi elchisiBiografiyasi / centrasia.org.

 Biografiyasi 
1972-1975 yy. — Yangi angren issiqlik elektr stansiyasida usta.

1972-1978 yy. — Toshkent politexnika instituti talabasi.

1978-1993 yy. — „Sredazremenergo“ uyushmasida master, katta usta, prorab, uchastka mudiri.

1993-1999 yy. — Yangi angren issiqlik elektr stansiyasi direktori.

1999-2001 yy. — Oʻzbekiston Respublikasi energetika va elektrlashtirish vaziri.

2001-2006 yy. — „Uzbekenergo“ kompaniyasi boshqaruv raisi.

2006—2010-yillarda — Oʻzbekiston Bosh vazirining oʻrinbosari — mashinasozlik, rangli metallurgiya, neftegaz, geologiya, elektroenergetika, kimyo, metrologiya masalalari majmuasi rahbari.

2010-yilda qator shirkatlarning manfaatlarini himoya qilgani uchun 3 yil qamoqqa hukm qilingan.

2013-2014 yy. — Oʻzbekiston Respublikasi energetika ishchilari kasaba uyushmasi raisining oʻrinbosari.

2014-2016 yy. — Oʻzbekiston Respublikasi energetika ishchilari kasaba uyushmasi raisi.

2016-2017 yy. — "Oʻztransgaz" AK boshqaruv raisi.

2017-2018 yy. — Oʻzbekiston Respublikasi energetika ishchilari kasaba uyushmasi raisi.

2018-yildan — Oʻzbekistonning Tojikistondagi Favqulodda va muxtor elchisiShOISMATOV Ergash.

 

Turkum:Oʻzbekiston yetakchilari
Turkum:Oʻzbekistonning Tojikistondagi elchilari
Logan (film)

„Logan“  — 2017-yilda chiqarilgan superqahramonlik filmi; „X-Men“ kinofranshizasidagi oʻninchi film; „Wolverine“ trilogiyasidagi uchinchi va yakuniy kinokartina. Marvel Comics komikslaridagi Wolverine personajiga asoslangan. 20th Century Fox, Marvel Entertainment, Kinberg Genre, Hutch Parker Productions, The Donners' Company, TSG Entertainment studiyalari tomonidan ishlangan, 20th Century Fox tomonidan esa tarqatilgan. Filmga James Mangold rejissyorlik qilgan. Bosh rollarni Hugh Jackman, Patrick Stewart, Richard E. Grant, Boyd Holbrook, Stephen Merchant va Dafne Keen ijro etgan.

„Logan“ filmining jahon premyerasi 2019-yilning 17-fevralida Berlin shahrida boʻlib oʻtgan. Prokatlarda umumjahon boʻylab $619 million mablagʻ toʻplagan.

 Rollarda 
 Hugh Jackman — Logan / Wolverine
 Patrick Stewart — Charles Xavier
 Richard E. Grant — doktor Zander RiceLogan — „You will recognise Dr. Zander Rice as the son of a man Wolverine murdered during his escape from the Weapon X programme.“ — Empire: March 2017 Issue — Page 62
 Boyd Holbrook — Donald Pierce
 Stephen Merchant — Caliban
 Dafne Keen — Laura

 

 
 
 
 

Turkum:2017-yil filmlari
Turkum:IMAX filmlar
Turkum:AQSh filmlari
Turkum:AQSh dramatik filmlari
Turkum:AQSh jangari filmlari
Turkum:AQSh ilmiy fantastik filmlari
Turkum:AQSh sarguzasht filmlari
Turkum:Ingliz tilidagi filmlar
Turkum:20th Century Fox filmlari
Turkum:James Mangold filmlari
Turkum:Superqahramonlar haqidagi AQSh filmlari
Turkum:TSG Entertainment filmlari
Turkum:Spin-off filmlar
Yetti qadam

7 Qadam — bu shaxsiy rivojlanishga bagʻishlangan kitoblar turkumi (turkumning toʻliq nomi „Oʻzlik sari yetti qadam“). Ushbu turkum muallifi Javlon Juraev boʻlib, kitoblar amaliy psixologiya, falsafa, antropologiya va jamiyatshunoslikdan ommabop fikrlarni oʻzida mujassam etgan.

 
 juraev.uz 

Turkum:Falsafa
Turkum:Shaxsiy rivojlanish
Turkum:Psixologiya
Abdulhoshim Mutalov

Abdulhoshim Mutalovich Mutalov (27-Aprel 1947-yil, Toshkent viloyati) – 1992—1995-yillarda faoliyat yuritgan Oʻzbekiston Bosh vaziri.

 Biografiyasi 
1976-yilda SSSR Oziq-ovqat sanoati institutini tugatgan. Injener-texnolog.

1965-1979 yillarda Toshkentdagi non mahsulotlari ishlab chiqarish kombinatida oddiy ishchidan kombinat direktori lavozimlarida ishlagan.

1979-1986-yillarda Ohangaron tumanidagi non mahsulotlari kombinati direktori.

1986-1991-yillarda OʻzSSR non mahsulotlari ministri.

1991-1992-yillarda Oʻzbekiston Respublikasi Vazirlar Mahkamasi raisining oʻrinbosari.

1992-1995-yillarda Oʻzbekiston Respublikasi Bosh vaziri boʻlgan .

 

Turkum:Bosh vazirlar
Al-Xorazmiy (krater)

Al-Xorazmiy krateri Oyning Yerga teskari, Moiseev kraterining janubi-sharqiy va Saenger kraterining shimoliy-sharqiy tomonida joylashgan.

 Atrofidagi kraterlar 

Al-XorazmiyKenglikUzunlikDiametrB9.0° N107.4° E62 kmGHajmi-6,9° N107.1° E95 kmH6.0° N109.2° E50 kmJ6.2° N107.6° E47 kmK4.6° N107.6° E26 kmL3.9° N107.4° E35 kmM3.1° N107.0° E18 kmT7.0° N104.5° E15 km

 

Turkum:Oy kraterlari
Shiprage

Shiprage (Šiprage, Шипраге) — Bosniya va Gersegovinada joylashgan qishloq.http://www.kartabih.com/Vojnogeografski institut, Ed. (1962): Šiprage (List karte 1:25.000, Izohipse na 10 m). Vojnogeografski institut, Beograd / Military Geographical Institute, Ed. (1962): Šiprage (map sheet 1: 25.000, Contour lines at 10 m). Military Geographical Institute, Belgrade.

Demografiya

Pro'yxat bo'yicha umumiy nuqtai
Yil1921.1931.1948.1953.1961.1971.1981.1991.2013.Aholi9995.098*1.7747.764* 8288221.183952788
1931. va 1953.: Shiprage shaharchasi.http://pod2.stat.gov.rs/ObjavljenePublikacije/G1953/Pdf/G19534001.pdf.

Galleria

 

 

http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distances-in-%C5%A0iprage/6308019.aspx
http://www.kartabih.com/

http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distances-in-%C5%A0iprage/6308019.aspx
http://www.kartabih.com/

Turkum:Bosniya va Gersegovina
Bleona

Bleona Qereti (14-may 1979-yilda tugʻilgan) Bleona taxallusi ostida shuhrat qozongan alban-amerikalik aktrisa va qoʻshiqchi, tadbirkor, model va teleboshlovchidir.
 Diskografiyasi 
 1997 Kam Qejfin Tim
 1999 Nese Me Do Fort
 2001 S’me Behet Vone
 2002 Ik Meso Si Dashurohet
 2003 Ti Nuk Di As Me Ma Lyp
 2005 Greatest Hits
 2005 Boom Boom
 2007 Mandarin
 

Turkum:1979-yilda tugʻilganlar
Turkum:Yashayotgan insonlar
Turkum:Amerikalik televideniye aktrisalari
Turkum:Amerikalik ayol modellar
Turkum:Amerikalik ayol qoʻshiqchilar
Turkum:Albaniyalik aktrisalar
Turkum:Amerikalik aktrisalar
Telefon raqamlash rejasi

Telefon raqamlash rejasi — telefon foydalanuvchilariga shaharlararo va xalqaro qoʻngʻiroqlarni yuborish va qabul qilishni amalga oshiruvchi tizim. Bu tizimda ajralib turadigan jihatlardan biri bu (+) belgisidan keyingi 3 tagacha raqam — Davlat kodi, va qolgan qolgan raqamlar — shahar va abonent raqamidir.

 Yana qarang 

 Davlatlarning telefon kodlari
Milliy TV

Milliy TV — Oʻzbekistondagi butun oila uchun moʻljallangan nodavlat musiqiy-koʻngilochar va maʼrifiy televizion kanal.

 Faoliyati 
Milliy TV 2016-yil sentyabr oyidan efirga chiqa boshladi. Qisqa muddat ichida Milliy TV Oʻzbekiston televideniesida yetakchi oʻrinlardan birini egalladi.
Milliy TV efir vaqtining 70% oʻzbek tilida, 30% rus tilidagi dasturlardan iborat. 2017-yil 1-yanvaridan kanal oʻz koʻrsatuvlarini kun-u tun efirga uzatishni boshladi.
Hozirgi kunda telekanal oʻz efiri 1:00 da toʻxtaydi va 6:00 da efir davom etadi 

 

 
 Rasmiy veb-sayt 
Turkum:Televideniye
Turkum:Oʻzbekiston telekanallari
Zoʻr TV

Zoʻr TV — Oʻzbekistondagi nodavlat koʻngilochar-musiqiy telekanal. 2017-yilning 1-fevral kunidan Oʻzbekiston hududida sinov tarzida efirga uzatilishni boshladiTest tarzda efirga uzatilish vaqti.. Shu yilning 1-mart oyidan koʻngilochar das bilan toʻliq ishga tushdiYangi musiqiy telekanal Vodiy sadosi tomonidan efirga uzatilishi.

 

Turkum:Televideniye
Turkum:Oʻzbekiston telekanallari
Mahalla fuqarolar yigʻini

Mahalla fuqarolar yigʻini — Oʻzbekistonda fuqarolarning oʻzini-oʻzi boshqarish organlarining eng quyi organidir. Aholi yashash punktlarida mahalla fuqarolar yigʻini maʻmuriy markaz hisoblanadi. Qishloq joylarda Qishloq yoki Ovul fuqarolar yigʻini deb ataladi. Hozirgi kunda mahalla va ovul fuqarolar yigʻinlarida faol ravishda 7 nafar xodim xizmat vazifalarini bajarish bilan shugʻillanadi.
Mahalla raisi ushbu “yettilik”ning ish va vazifalarini muvofiqlashtiruvchi hisoblanadi.
Mahalla raisi bilan hisoblaganda, Kambagʻallikni qisqartirish va bandlikka koʻmaklashuvchi hokim yordamchisi, Xotin-qizlar faoli, Yoshlar yetakchisi, Profilaktika inspektori, Ijtimoiy himoya xodimi, Soliqlarni muvofiqlashtiruvchi inspektorlari faoliyat olib boradi.
BMT Bosh Assambleyasining 62/243 sonli rezolyutsiyasi

100px|right
Bosh Assambleya tomonidan 2008-yilning 14-martida qabul qilingan rezolyutsiya — 62/243-sonli Ozarbayjonning bosib olingan hudularidagi holat boʻyicha BMT rezolyutsiyasi.Resolution adopted by the General Assembly on 14-mart 2008-yil

 

Turkum:Millatlararo mojarolar
Turkum:Ozarbayjon tarixi
Turkum:Ozarbayjon geografiyasi